
Bakgrunn
Som en del av oppfølgingen av instituttets nye strategiske plan skal vi levere en årsplan for perioden 2013 – 2015 sammen med budsjettet innen 1. desember. Årsplaner ved universitetet skal strekke seg over en 3-årsperioden og gradvis skiftes ut. Vi vil følge samme prinsipp for årsplanarbeidet ved instituttet. 
For mer bakgrunnsinformasjon om årsplanarbeidet og UiOs årsplan for 2013 – 2015, vennligst se:
http://www.uio.no/for-ansatte/arbeidsstotte/okonomi/plan_styring/prioriteringer-og-utarbeidelse-av-aarsplan/ 
Vedlagt følger et utkast til årsplan for Helsam som operasjonaliserer de enkelte strategiene fra den strategiske planen i konkrete målbare tiltak. 
Spørsmål til diskusjonen
Kommentarer til innledningen og de overordnede områdene?
Kommentarer til de enkelte foreslåtte tiltak?
Forslag til andre tiltak knyttet til de vedtatte strategiene?
Forslag til konklusjon og oppfølging
Forslag til årsplan utarbeides på bakgrunn av kommentarene i møtet og i forbindelse med budsjetteringsarbeidet i høst. Budsjett og årsplan legges fram for endelig behandling i instituttrådets møte 28. november. 
